বিজোপি দলৰ টিকটত ২০১৬ৰ নিৰ্বাচনত বিধান সভালৈ নিৰ্বাচিত হোৱা শিলচৰৰ সোনাই সমষ্টিৰ বৰ্তমানৰ বিধায়ক আমিনুল হক লস্কৰে সুদুৰ ৰাজস্থানৰ পৰা দুটা ছাগলী ক্ৰয় কৰি আনিছে ঈদ-উল-জোহা উপলক্ষে কোৰবানি কৰাৰ উদ্দেশ্যে। এই ছাগলী দুটা স্থলপথেৰে শিলচৰলৈ লৈ অনাত প্ৰয়োজন হৈছিল ১৫ দিন সময়ৰ।
আইনুল হকে কৈছে যে এটা পৰিৱৰ্তন বিচাৰি তেওঁ এইবাৰ কোৰবানিৰ বাবে ছাগলী দুটা সুদুৰ ৰাজস্থানৰ পৰা অনাটো স্থিৰ কৰিছিল। ইছলাম ধৰ্মাৱলম্বী লোকৰ ভক্তি আৰু ত্যাগৰ এই পৱিত্ৰ দিনটোত কোৰবানি কৰাৰ বাবে লৈ অহা ছাগলী দুটাৰ ওজন হৈছে যথাক্ৰমে ৫৬ কেজি আৰু ৮৬ কেজি। আজি নিশাৰ বকৰীদৰ ভোজৰ বাবে এই ছাগলী দুটাৰ মাংসৰ পৰা সুস্বাদু ব্যঞ্জন ৰন্ধা হ'ব।
আজি ঈদ-উল-জোহা উপলক্ষে একাপ চাহৰ বাবে নৰ্থ-ইষ্ট নাওৰ এই প্ৰতিৱেদকক নিমন্ত্ৰণ কৰি এমোকোৰা হাঁহিৰে বিধায়কগৰাকীয়ে কৈছে যে তেওঁ এই ছাগলী দুটা কোৰবানি কৰাৰ উদ্দেশ্যে আনিছে।
তেওঁ আৰু কয়, "বকৰীদ বছৰত এবাৰ আহে, সেয়েহে মই এই ৰিস্কটো লৈছিলোঁ। ছাগলী দুটাৰ মূল্যতকৈও ইহঁতৰ পৰিবহণ ব্যয় অধিক আছিল। এতিয়া অতিথিসকলৰ অপ্যায়নৰ বাবে আয়োজন কৰা বকৰীদৰ নিশাৰ ভোজৰ বাবে মই আতুৰ হৈ পৰিছোঁ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
